Ilmar Tomusk

Ilmar Tomusk (sündinud 28. juunil 1964 Tallinnas) on Eesti riigiametnik ja lastekirjanik. Ta on alates oktoobrist 1995 Keeleameti peadirektor.

Lastekirjanikuna on ta kantud Rahvusvahelise Noorsookirjanduse Nõukogu (IBBY) aunimekirja (2024).

Haridus
Ilmar Tomusk on õppinud aastatel 1971–1982 Tallinna 32. Keskkoolis ning lõpetanud 1989. aastal Tallinna Pedagoogilise Instituudi eesti keele ja kirjanduse õpetaja erialal.http://www.vvk.ee/varasemad/r03/kandidaadid/2326.html Täiendanud end Soomes Jyväskylä Ülikoolis ning saanud soome keele, kirjanduse ja kultuuri õpetaja kutse, sel perioodil kirjutanud soome keele õpiku keskkoolile (Koolibri, 1994).Mari-Vivian Ellam. Ilmar Tomusk pühendub lastele ja eesti keelele Teekäija, märts 2021. 

2002. aastal kaitses ta Tallinna Tehnikaülikooli Humanitaar- ja Sotsiaalteaduste Instituudis haldusjuhtimise alal väitekirja "Eesti keelepoliitika põhimõtted ja dünaamika eurointegratsiooni ja rahvusvaheliste inimõiguste kontekstis" (juhendaja Ülo Kaevatshttp://www.ttu.ee:8080/public/t/teadus/Kaitstud_doktoritood_aastatel_2000-2011.pdf) ning sai doktorikraadi.

Töö
Ilmar Tomusk on töötanud Kadrina Keskkoolis õpetajana, seejärel olnud Kadrina EPT juhatuse aseesimees ja tegevdirektori abi. Ta on olnud Kadrina Vallavalitsuse palgal ja toimetanud kohalikku ajalehte. Õpetanud soome keelt. Alates 2014. aastast õpetab ta Tallinna 32. Keskkoolis humanitaarsuuna õpilastele loovkirjutamist.Helina Piip. Tuntud inimesed õpetaja ametis | Ilmar Tomusk: "Tore on õpetada koolis, kus ise 11 aastat käisin." Õhtuleht.ee, 05.10.2020.

Alates 5. oktoobrist 1995 on ta Keeleameti peadirektor. 

Keeleameti esindajana on ta Eesti keelenõukoguEesti keelenõukogu koosseisu kinnitamine Riigi Teataja, RT III, 19.04.2022. ja kohanimenõukogu liige.Kohanimenõukogu liikmed, III koosseis Eesti Keele Instituudi arhiiv, 10.01.2022. Ta on ka Emakeele Seltsi liige.Tegevliikmed (2019. aasta seisuga) Emakeele Seltsi koduleht. 31.12.2019.

Ta on kuulunud laste ja noorte kirjandusvõistluste žüriidesse ning olnud alates 2016. aastastIlmar Tomusk: paneme Eesti firmale eesti nime! Postimees.ee, 14.03.2016. iga-aastase võistluse "Ehe Eesti – Eesti ettevõttele eesti nimi" žürii esimees.Ettevõttenime võistluse „Ehe Eesti – Eesti ettevõttele eesti nimi 2023“ võitjad Emakeele Seltsi koduleht. 17.10.2023. 

Loominguline tegevus
Humoorikaid jutukesi hakkas Tomusk kirjutama koolipoisina. Tema esimesed kirjatööd ilmusid ajakirjas Pikker. Hiljem on tema humoreske ette kantud Eesti Raadio "Meelejahutajas". Ta on olnud ka ETV huumorisarja "Teeveejahutaja" (2004) kaasstsenarist."Teeveejahutaja" saated ERR Arhiiv. Vaadatud 13.04.2025. 19 aastat tegi ta püsiautorina kaastööd Maalehe huumorirubriigile "Naeris", kus kasutas sageli pseudonüümi Sergei Kraana.Ilmar Tomusk võitis Nukitsa Maaleht.ee, 10.04.2014.Vikerraadio saade "Kajalood. Ilmar Tomusk" ERR Arhiiv, 30.03.2024. Tomuski loomingu hulka kuulub ka "Euroopa Liidu huumoridirektiiv", mis ilmus Maalehes 15. aprillil 2004.Silja Lättemäe, Mati Soomre, Aive Sarjas. Maalehe laureaadid 2011: leht tunnustab sünnipäeva puhul parimaid kaasautoreid Maaleht, 06.10.2011.

Ilmar Tomusk on meenutanud, et ammuses unenäos ärgitas teda lastele kirjutama hakkama tema lemmikkirjanik Astrid Lindgren. Päriselus aga asus ta lasteraamatuid kirjutama Leelo Tungla innustusel.Katrin Helend-Aaviku. Ilmar Tomusk: et peaksin hakkama lasteraamatuid kirjutama, ütles mulle unenäos Astrid Lindgren Õhtuleht.ee, 13.03.2020. Esikraamat "Tere, Volli!" ilmus 2007. aastal. 2024. aasta seisuga on tal ilmunud poolsada lasteraamatut.Ilmar Tomuski bibliograafia Eesti Lastekirjanduse Keskuse kodulehel. Vaadatud 06.04.2024. 

Tema lasteraamatud kõnetavad ka muus eas inimesi, sest sinna on peidetud palju enam, kui esmapilgul tundub. Lisaks fantaasiarikastele süžeedele ja karakteersetele tegelastele on tema raamatute tunnustajad esile tõstnud autori osavat keelekasutust, mis demonstreerib hästi eesti keele mitmetasandilisust, humoorikust, keerukust ja kummalisust.Katrin Hiietam. Ilmar Tomuski mängulised ja humoorikad keeleraamatud Oma Keel, 2/2021. Kirjanik näitab kujukalt, kuidas sõnadega mängides ja neid kombineerides saab anda neile uusi tähendusi, varjundeid, nüansse.

Tomuski lasteraamatute kvaliteeti ja populaarsust iseloomustavad rohked kirjandusauhinnad, kuid vähem teatakse, et tema raamatutele kuulub samades edetabelites sageli ka hulk järgmisi kõrgeid kohti. Näiteks XVII Nukitsa konkursi edetabelis (mis koostatakse üle-eestilise lugejaküsitlusega viimase kahe aasta eesti lastekirjanduse uudiskirjandusest ja hindajateks on lapsed ise) pälvis Tomuski "Kullakallis kass" auhinnalise teise koha, kuid sama edetabeli esikümnesse jõudis koguni viis tema raamatut.XVII Nukitsa konkursi tulemused: kirjanike edetabel Eesti Lastekirjanduse Keskuse kodulehel. Vaadatud 07.04.2024. Ka Autorihüvitusfondi peetava laenutusstatistika järgi on ta populaarne kirjanik: tema kirjutatud teoseid laenutati Eesti rahvaraamatukogudes 2023. aastal kõige enam – 26 299 korda.Täispikk tabel: 2024. aasta laenutushüvitiste jaotus ERR Kultuur, 27.06.2024.

Rahvusraamatukogu kultuurinõunik Karl Martin Sinijärv on 2024. aastal öelnud: "Ilmar Tomusk on tõusnud lastekirjanduse tüvitegijaks ning seda teenitult. Tema janti ei aja ja on lausa heas mõttes õpetlik."Sinijärve raamatusoovitused: Ilmar Tomusk on tõusnud lastekirjanduse tüvitegijaks ERR Kultuur, 04.10.2024. 

Tomusk on Eesti Kirjanike Liidu liige (2017).Tomusk, Ilmar Eesti Kirjanike Liidu koduleht. Vaadatud 23.10.2025.

Poliitiline ja usutegevus
Aastatel 1999–2014 kuulus Ilmar Tomusk erakonda Eesti Kristlikud Demokraadid.Ilmar Tomusk e-Äriregistris. Vaadatud 06.04.2924. Selle erakonna nimekirjas kandideeris ta 1999. (sai 610 häält) ja 2003. aastal (sai 254 häält) Riigikokku, kuid ei osutunud valituks.Ilmar Tomuski valimistulemus veebisaidil Valimised.ee. Vaadatud 07.04.2024.

Ilmar Tomusk on Eesti Evangeelsete ja Vabakoguduste Liidu Tallinna Missio Koguduse MTÜ juhatuse liige.Eesti Evangeelsete ja Vabakoguduste Liidu Tallinna Missio kogudus MTÜ veebisaidil Inforegister.ee. Vaadatud 07.04.2024. Ta jutlustab koguduse teenistustel umbes korra kuus. 1990. aastate lõpus õpetas ta Oleviste piiblikoolis, 2019. aasta detsembris oli peakõneleja Riigikogu palvushommikusöögil.

Isiklikku
Ilmar Tomusk on 1986. aastast abielus inglise filoloogi Reet Tomuskiga, neil on kaks poega. 1950. aastatel aretatud porgandisordi "Tomuski porgand" autor on Ilmar Tomuski vanaisa.

Tomusk on varem jooksnud maratonePriit Pullerits. Maratonijooks tõmbab üha enam kuulsusi pikale kannatuste rajale Postimees.ee, 03.11.2007. ja harrastab tervisejooksu. Ta on öelnud, et paljud uue raamatu ideed on tekkinud sõna otseses mõttes jooksu pealt.

 Tunnustus 
 2004 – Valgetähe V klassi teenetemärk
 2008 – Aasta RahvuslaneAasta rahvuslaseks valiti Ilmar Tomusk Postimees.ee, 16.12.2008.
 2011 – Eesti Kultuurkapitali kirjanduse sihtkapitali aastapreemia ("Volli vanad vigurid")http://www.kulka.ee/?module=news&id=141
 2019 – Tallinna Ülikooli sajandi vilistlaneSajandi vilistlased Tallinna Ülikooli koduleht. Vaadatud 06.04.2024.
 2021 – Venemaa musta nimekirja kandmine ainsa eestlasena kaheksa Euroopa Liidu kodaniku seas"Venemaa kandis keeleinspektsiooni peadirektori Ilmar Tomuski musta nimekirja" Postimees/Interfax/BNS, 30.04.2021.
 2025 – Eesti teaduse populariseerimise auhind – II preemia kategoorias "Teaduse ja tehnoloogia populariseerimine trükisõna abil" ("Paul hakkab inseneriks")Teaduse populariseerimise elutööpreemia pälvis Ene-Margit Tiit ERR Novaator, 12.11.2025.
 2026 – Valgetähe III klassi teenetemärkPresident tunnustab teenetemärgiga 203 inimest President tunnustab teenetemärgiga 203 inimest ERR Uudised, 30.01.2026.

Kirjandusauhinnad
 2011 – Maalehe laureaat
 2012 – Järje Hoidja ("Kolmanda A kriminalistid")Järje Hoidja Tallinna Keskraamatukogu kodulehel. Vaadatud 06.04.2024.
 2014 – Nukitsa konkurss, esikoht kirjanike kategoorias ("Kriminalistide" sari: "Kolmanda A kriminalistid"; "Kriminaalsed viineripirukad"; "Kriminaalne koolipapa"
 2015 – Järje Hoidja (“Kriminaalne pangapresident. Kriminalistid on tagasi")
 2016 – Nukitsa konkurss, esikoht kirjanike kategoorias ("Kriminaalne suvevaheaeg"; "Kriminaalsed automatkajad"; "Kriminaalne pangapresident" ("Kriminalistide" sari; 2014–2015))http://www.elk.ee/?p=20826
 2016 – Apollo lugejate lemmikKais Allkivi. Galerii | Apollo pärjas lugejate lemmikautoreid: vaata, kes trofee pihku said! Õhtuleht.ee, 17.02.2017.
 2018 – Nukitsa konkurss, esikoht kirjanike kategoorias ("Algaja ajaränduri seiklused"; "Seiklused paralleelmaailmas")http://www.elk.ee/?p=28661
 2019 – Aasta Rosin ("Kõrvalised isikud")https://www.elk.ee/?p=35917
 2020 – Nukitsa konkurss, 3.-4. koht kirjanike kategoorias ("Päiksemetsa vanadekodu kriminalistid")https://www.elk.ee/?p=39134
 2022 – Järje Hoidja ("Kullakallis kass")Järje Hoidja auhinna pälvis Ilmar Tomusk ERR Kultuur, 31.03.2023.
 2023 – Järje Hoidja ("Matemaatiline sõber. Marss Marsile")Kahekümnenda Järje Hoidja auhinna pälvis Ilmar Tomusk ERR Kultuur, 02.04.2024.
 2023 – Tartu lastekirjanduse auhind ("Julius, mida sina suvel tegid?")Tartu lastekirjanduse auhinna laureaat on Ilmar Tomusk ERR Kultuur, 24.04.2023.
 2023 – Hea Tuju Raamat ("Tere, Volli!")Top 10 ⟩ Selgusid Eesti parimad hea tuju raamatud Postimees.ee, 06.05.2023.
 2023 – Hea Noorteraamat ("Uks")Selgusid 2023. aasta head laste- ja noorteraamatud Õpetajate Leht, 05.03.2024.
 2024 – Nukitsa konkurss, teine koht kirjanike kategoorias ("Kullakallis kass")Nukitsa auhinna laureaadid on selgunud Eesti Lastekirjanduse Keskuse koduleht. 06.04.2024.
 2024 – IBBY aunimekiri („Matemaatiline sõber. Marss Marsile”)https://elk.ee/ibby/eestlased-ibby-aunimekirjas/
 2024 – Hea Lasteraamat (“Paul hakkab inseneriks”)Täna selgusid mullused head laste- ja noorteraamatud Eesti Lastekirjanduse Keskus, 04.03.2025.
 2024 – Järje Hoidja ("Matemaatiline sõber. Uus õpetaja")Järje Hoidja auhinna pälvis kolmandat aastat järjest Ilmar Tomusk ERR Kultuur, 03.04.2025.

Teosed
 Lasteraamatud 
<tr valign=top><td>
"Tere, Volli!", Tänapäev 2007
"Vend Johannes", Tänapäev 2009
"Lõpuaktus", Tammerraamat 2010
"Pöörane puhkus Parakatkus", Tammerraamat 2010
"Inglid kuuendas B-s", Tammerraamat 2011
"Volli vanad vigurid", Tänapäev 2011 
"Kolmanda A kriminalistid", Tammerraamat 2012
"Volli kasvab suureks", Tänapäev 2013
"Kriminaalsed viineripirukad. Neljanda A kriminalistid", Tammerraamat 2013
"Mauno saladuslik kadumine. Väga kriminaalne lugu", Tammerraamat 2013
"Kriminaalne koolipapa. Viienda A kriminalistid", Tammerraamat 2013
"Kriminaalne suvevaheaeg. Kuuenda A kriminalistid", Tammerraamat 2014
"Kriminaalsed automatkajad. Meistriklass", Tammerraamat 2014
"Nuustik", Tammerraamat 2014
"Volli läheb tööle", Tänapäev 2014
"Kriminaalne pangapresident. Kriminalistid on tagasi", Tammerraamat 2015
"Digipöörane kool", Tammerraamat 2015
"Rasmuse vuntsid", Tammerraamat 2015
"Amanda patsid", Tammerraamat 2016
"Algaja ajaränduri seiklused", Tammerraamat 2016
"Seiklused paralleelmaailmas", Tammerraamat 2017
"Triinu tomat", Tammerraamat 2017
"Isamoodi unejutud", Tammerraamat 2017
"Universumi saladused", Tammerraamat 2018
"Päiksemetsa vanadekodu kriminalistid. Kribu ja Krabu tegutsevad jälle", Tammerraamat 2018
"Hundi sõbrad", Tammerraamat 2018
"Kõik emad on head", Elford Press 2018
"Kõrvalised isikud", Tammerraamat 2019
"Tulnukate rünnak", Tammerraamat 2019
<td>
"Porgandipirukas", Tammerraamat 2019
"Väike Vunts", Tammerraamat 2019
"Kes tahab saada kummituseks?", Tammerraamat 2020
"Linnutee südames", Tammerraamat 2020
"Vapper siil", Tammerraamat 2020
"Footoni seiklused", Tammerraamat 2020
"Kõik isad teevad pannkooke", Elford Press 2020
"Matemaatiline sõber. Ajukiip", Tammerraamat 2021
"Kops läks üle maksa", Tammerraamat 2021
"Matemaatiline sõber. Peaaegu tavaline poiss", Tammerraamat 2021
"Päästetud jõulud" (koos Georg Voldemar Tomuskiga), Tammerraamat 2021
"Kullakallis kass", Tammerraamat 2022
"Matemaatiline sõber. Vanatädi Laine", Tammerraamat 2022
"Julius, mida sina suvel tegid?", Tammerraamat 2022
"Matemaatiline sõber. Marss Marsile", Tammerraamat 2023
"Isa preemia", Tammerraamat 2023
"Uks", Tammerraamat 2023
"Matemaatiline sõber. Uus õpetaja", Tammerraamat 2024
"Kukeleegu", Tammerraamat 2024
"Karmeli lapsed", EEKBKL Rakvere Karmeli Kogudus 2024
"Paul hakkab inseneriks", Rahva Raamat 2024
"Traktor, printsess ja teised putukad", Tammerraamat 2024
"Kohev ja Tibu", Tammerraamat 2024
"Matemaatiline sõber. Kuldplaneet", Tammerraamat 2024
"Matemaatiline sõber. Tagasi koju", Tammerraamat 2025
"Linnalaste krimisuvi. Ruudulise särgiga mees", Tammerraamat 2025
"Linnalaste krimisuvi. Vastik kassikasvataja", Tammerraamat 2025
"Seiklus raamatumetsas", Tammerraamat 2025

Neist ka punktkiriväljaandes
"Pöörane puhkus Parakatkus" (2 köites), Eesti Pimedate Raamatukogu 2011
"Kolmanda A kriminalistid" (2 köites), Eesti Pimedate Raamatukogu 2013
"Lõpuaktus" (2 köites), Eesti Pimedate Raamatukogu 2013
"Kriminaalne pangapresident" (2 köites), Eesti Pimedate Raamatukogu 2016
"Inglid kuuendas b-s" (2 köites), Eesti Pimedate Raamatukogu 2017
"Triinu tomat", Eesti Pimedate Raamatukogu 2018
"Kõrvalised isikud", Eesti Pimedate Raamatukogu 2020
"Digipöörane kool" (2 köites), Eesti Pimedate Raamatukogu 2023
"Julius, mida sina suvel tegid?" (2 köites), Eesti Pimedate Raamatukogu 2023
"Nuustik" (2 köites), Eesti Pimedate Raamatukogu 2024
"Kukeleegu!", Eesti Pimedate Raamatukogu 2024
"Traktor, printsess ja teised putukad" (2 köites), Eesti Pimedate Raamatukogu 2024
"Kõik emad on head", Eesti Pimedate Raamatukogu 2025
"Footoni seiklused", Eesti Pimedate Raamatukogu 2025

 Tema teoste tõlked 
"Привет, Волли!" ("Tere, Volli!"), Aleksandra 2012
"Криминалисты из третьего "A"" ("Kolmanda A kriminalistid"), Aleksandra 2017
"Криминальные пирожки с сосисками" ("Kriminaalsed viineripirukad"), Aleksandra 2017
"Друзі Вовчика" ("Hundi sõbrad"), Видавництво Старого Лева (Ukraina), 2020
"All Mothers Are Good" ("Kõik emad on head"), Elford Press, 2020
"Datordullā skola" ("Digipöörane kool"), Zvaigzne ABC (Läti), 2021
"Vĺčik a jeho kamaráti" ("Hundi sõbrad"), Ikar (Slovakkia), 2021
"Vilka draugi" ("Hundi sõbrad"), Zvaigzne ABC (Läti), 2021
"Izmeklētāji no 3.A" ("Kolmanda A kriminalistid"), Pētergailis (Läti), 2023
"Mieliausias Katinėlis“ ("Kullakallis kass"), Žalias kalnas (Leedu), 2024
"Vilko bičiuliai" ("Hundi sõbrad"), Nieko rimto (Leedu), 2024
"Kriminālie cīsiņi mīklā. Izmeklētāji no 4.A" ("Kriminaalsed viineripirukad. Neljanda a kriminalistid"), Pētergailis (Läti), 2024

Tõlked võru keelde
"Väiku Vunts". Võro kiilde pandsõ Aasa Liiv. Veebiversioon 2021

 Muud teosed 
"Soome keel: õpik keskkoolile", Koolibri 1994
"Soome keel: töövihik keskkoolile", Koolibri 1994
"Eesti keelepoliitika põhimõtted ja dünaamika eurointegratsiooni ning rahvusvaheliste inimõiguste kontekstis", doktoritöö, TTÜ kirjastus 2002 
"Keel ja poliitika". Artiklid ja ettekanded 1996–2003, Eesti Keele Sihtasutus 2004
"Keel ja poliitika II". Artiklid ja ettekanded 2003–2009, Eesti Keele Sihtasutus 2009
"Kuue kuuga tankistiks". Mälestusi Nõukogude merejalaväest 1982–1984, Tammerraamat 2013
"Juriidiliselt on kõik korrektne", Tänapäev 2013
"Kiisaelmar. Kangelaseepos" (koos Voldemar Tomuskiga), I. Tomusk 2015
"Keel ja poliitika III". Artiklid ja ettekanded 2009–2017, Eesti Keele Sihtasutus 2017
"Keel ja poliitika IV". Artiklid ja ettekanded 2018–2021, Eesti Keele Sihtasutus 2021

Artikleid
 Ilmar Tomusk: Mida teha muulasega? Delfi.ee, 19. november 2007 
 Eesti ettevõttele eesti nimi! Oma Keel, 1/2017 
 Ilmar Tomusk: põhiseadus, selle preambul ja eesti keel ERR Uudised, 30. august 2021 (artikkel põhineb VIII Eduard Ahrensi konverentsil "Eesti keele kaitseks" peetud ettekandel) 
 Ilmar Tomusk ⟩ Seadused kaitsevad eesti keelt, kuid ise peab ka pingutama Postimees.ee, 14. september 2022
 Ilmar Tomusk ⟩ Mida teha «liiderliku» ja teiste sõnadega, mille tähendust noored enam ei tea? Postimees.ee, 21. märts 2023
 Ilmar Tomusk: norm annab võimaluse keelega mängida ERR Kultuur, 1. märts 2024
 Ilmar Tomusk ⟩ Ohusõnumid ei tohi tekitada hirmu Postimees.ee, 2. märts 2024
 Ilmar Tomusk ⟩ Oopium rahvale ehk mitte ainult Leninist Postimees.ee, 23. aprill 2024
 Ilmar Tomusk ⟩ Vastuolu põhiseaduse ja tegelikkuse vahel vajab lahendust Postimees, 12. september 2024
 Lugemisega singulaarsuse vastu Õpetajate Leht, 4. veebruar 2025

Kontsertetendus
 "Trikiga küsimus" – helilooja Kristo Matsoni ja lastekirjanik Ilmar Tomuski kogupere-kontsertetendus Tallinna Filharmoonia sarjas "Noorte filharmoonia" (esietendus 14. oktoobril 2017 Tallinnas Mustpeade majas)Tallinna filharmoonia toob lavale uue kontsertetenduse noortele Õpetajate Leht, 10.10.2017. 

 Viited 

 Välislingid 
 Ilmar Tomusk raadiosaates "Kukul külas", 19. september 2010
 Ilmar Tomusk. "Tere, Volli!" 11 Eesti Raadio lastesaadet, 2009–2010. ERR Arhiiv
 Aprill 2009. Ilmar Tomusk. "Vend Johannes" Eesti Lastekirjanduse Keskus, 1. aprill 2009
 Madis Filippov. Toom peab Keeleinspektsiooni juhi lasteraamatut venelasi solvavaks Postimees.ee, 1. juuni 2011
 Merike Tamm. Tomusk: liiga paljud tsitaatväljendid on lubatud Postimees.ee, 20. juuni 2011
 Tomusk: suurim oht eesti keelele on laste vähene lugemus ERR Uudised, 20. juuni 2011
 Mati Soomre. Lugemismulje: Üheksa ametit, kümnes kirjanik Maaleht.ee, 19. aprill 2013
 "Jüri Üdi klubi. Koolikirjandist kulka aurahani" ETV saade, 19. märts 2012
 Kristi Helme. Ilmar Tomusk: "pigi" on selgelt solvavam kui "neeger" Delfi.ee, 9. juuni 2013 
 Tomusk: Pipi Pikksuka isa võiks jääda neegrikuningaks Õhtuleht.ee, 20. oktoober 2015
 Urmas Saard. Ilmar Tomusk: kuna ei teatud, et ma kirjutada ei oska, sain sisseastumiseksamil viie Kylauudis.ee, 13. märts 2016
 Ilmar Tomusk. Digipöörane ettekanne: kuidas leida tasakaal nuti- ja päriselu vahel Õpetajate Leht, 22. aprill 2016
 Ilmar Tomusk. Keelekasutuse aluspõhimõtted Eesti Vabariigi põhiseaduses ja nende rakendamine Eesti ja soome-ugri keeleteaduse ajakiri, nr 1 / 2017
 Jüri Pino. Arvustus: Ärakrutitud ajalugu väändes füüsikaga vaheldumisi ERR Kultuur, 21. juuni 2017
 Merike Teder, Ilmar Tomusk. Kuhu kaob uudishimu Postimees/Arvamus, 1. märts 2015
 Deisi Helemäe. «Radar»: keeleinspektsiooni juht: ma ei hakka värisema, kui keegi ütleb okei Postimees TV, 19. detsember 2017
 Deisi Helemäe. «Radar»: Pilk minevikku ehk kuidas Lennart Meri käskis vallandada Eesti suurima keelekriitiku Postimees TV, 18. detsember 2017
 Kristo Matsoni ja Ilmar Tomuski lavastus esitab noortele trikiga küsimuse ERR Kultuur, 10. oktoober 2017
 Jüri Pino. Arvustus: Mehed, me oleme päästetud Postimees/Kultuur, 11. oktoober 2017
 Anu Viita-Neuhaus. Ilmar Tomusk võitis Kadrina lugudega Nukitsa Virumaa Teataja, 8. aprill 2018
 Kristjan Roos. Keeleinspektsiooni juht Ilmar Tomusk: pangem lapsed lugema! Õhtuleht, 15. märts 2018
 Jüri Pino. Arvustus. Märkmeid suurtest saladustest ERR Kultuur, 10. mai 2018
 Jüri Pino. Arvustus. Wastne suwitus-roman herra dr Tomuski sulest ERR Kultuur, 12. juuni 2018
 Jüri Pino. Arvustus. Tomuskmultfilm kirjutab ERR Kultuur, 19. november 2018
 Jüri Pino. Arvustus. Kribu ja Krabu jäävad vanaks, aga nutikaks ERR Kultuur, 14. jaanuar 2019
 Mai 2019. Ilmar Tomusk, Priit Pärn "Kõrvalised isikud" Eesti Lastekirjanduse Keskus, 7. mai 2019
 Jüri Pino. Arvustus. Priit Pärn ja Ilmar Tomusk pakuvad keelemänge ja -pilte ERR Kultuur, 7. mai 2019
 Mari Klein / Siim Lõvi. Kirjanduspreemia nominent Ilmar Tomusk näitab, kui põnev on eesti keel ERR Kultuur, 23. veebruar 2020 
 September 2020. Ilmar Tomusk "Vapper siil" Eesti Lastekirjanduse Keskus, 15. september 2020
 Reet Weidebaum. Näitleja Stefan Hein: "Mauno salapärane kadumine" on hästi kirjutatud lugu ERR Kultuur, 9. september 2020
 Tambet Kaugema. Arvustus. Digimees Mauno päästmine ERR Kultuur, 1. november 2020 
 Piip ja Tuut Teater, "Mauno saladuslik kadumine" ERR Lasteekraan, 3. jaanuar 2021
 "Lastekirjandusministeerium. Piip, Tuut ja Ilmar Tomusk" ETV2 saade, 24. september 2021
 "Kultuuristuudio. Kirjandusministri juures" ETV saade, 18. oktoober 2022
 "Otse uudistemajast": Ilmar Tomusk eesti keelest ERR Uudised, 1. november 2022
 Keelesaade. Keeleseaduse muudatuste ettepanekud Vikerraadio, 20. november 2022
 Tiina Kruus. Ilmar Tomusk: Soomes umbkeelseid taksojuhte ei kohta, meil küll Eesti Päevaleht / LP, 20. oktoober 2023
 Kultuuriamps. Ilmar Tomusk Linnameedia, 16. veebruar 2023
 Keeleameti juht Ilmar Tomusk: Muretsen, et digirikkus vaesestab laste sõnavara Pealinn.ee, 14. märts 2024
 Kajalood. Ilmar Tomusk Vikerraadio saade, 30. märts 2024
 President ja mudilased ⟩ Alar Karis andis lasteaialastele edasi raamatu lugemise pisikut President Karis loeb raamatut "Traktor, printsess ja teised putukad". Postimees.ee, 20. oktoober 2024
 "Vikerhommik. Intervjuu. Ilmar Tomusk pentsikutest nimedest ja soovitustest nimepanekuks" Vikerraadio, 10. jaanuar 2025
 Ilmar Tomusk: pöörame liiga palju tähelepanu välistele asjadele ERR Kultuur, 10. märts 2025
 Kirjanduse sihtkapitali aastapreemia 2024 nominent Ilmar Tomusk Kirjaniku intervjuu lasteraamatu "Kukeleegu" loomise ja uute sõnade teemadel. Kirjanike Liit YouTube'is, märts 2025
 Meinhard Pulk. Teenetemärgi pälvinud Tomusk: Eestis võiks olla populaarteaduslik roppude sõnade leksikon Postimees.ee, 30. jaanuar 2026

Kategooria:Eesti kirjanikud
Kategooria:Eesti lastekirjanikud
Kategooria:Eesti riigiametnikud
Kategooria:Erakonna Eesti Kristlikud Demokraadid poliitikud
Kategooria:Valgetähe V klassi teenetemärgi kavalerid
Kategooria:Valgetähe III klassi teenetemärgi kavalerid
Kategooria:Sündinud 1964